Document ID: 32013R0758

UREDBA KOMISIJE (EU) br. 758/2013
оd 7. kolovoza 2013.
o ispravku Priloga VI. Uredbi (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (1), a posebno njezin članak 53.,
budući da:
(1)
Provjerom su otkrivene pogreške u Prilozima I., II., IV. i V. Uredbi Komisije (EZ) br. 790/2009 od 10. kolovoza 2009. o izmjeni Uredbe (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa (2) za potrebe njezine prilagodbe tehničkom i znanstvenom napretku. Te je pogreške stoga potrebno ispraviti.
(2)
Ispravljeno usklađeno razvrstavanje i označivanje tvari treba se primjenjivati od dana stupanja na snagu ove Uredbe. Od dobavljača ne treba tražiti da ponovno označe i prepakiraju tvari i smjese koje su već stavljene na tržište u skladu s Uredbom (EZ) br. 1272/2008 prije stupanja na snagu ove Uredbe. Dobavljači bi međutim trebali imati mogućnost dobrovoljne primjene odredaba ove Uredbe na tvari i smjese koje su već stavljene na tržište.
(3)
Mjere predviđene ovom Uredbom u skladu su s mišljenjem Odbora osnovanog na temelju članka 133. Uredbe (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i Direktiva Komisije 91/155/EEZ, 93/67/EEZ, 93/105/EZ i 2000/21/EZ (3).
DONIJELA JE OVU UREDBU:
Članak 1.
U dijelu 3. Priloga VI. Uredbi (EZ) br. 1272/2008 unosi u tablici 3.1. izmijenjeni Prilozima I. i II. Uredbi (EZ) br. 790/2009, koji odgovaraju unosima utvrđenima u Prilogu I. ovoj Uredbi, zamjenjuju se unosima utvrđenima u tom Prilogu.
Članak 2.
U dijelu 3. Priloga VI. Uredbi (EZ) br. 1272/2008 unosi u tablici 3.2. izmijenjeni Prilozima IV. i V. Uredbi (EZ) br. 790/2009, koji odgovaraju unosima utvrđenima u Prilogu I. ovoj Uredbi, zamjenjuju se unosima utvrđenima u tom Prilogu.
Članak 3.
Unosi utvrđeni u Prilogu III. ovoj Uredbi dodaju se u tablicu 3.1. u dijelu 3. Priloga VI. Uredbi (EZ) br. 1272/2008.
Članak 4.
Unosi utvrđeni u Prilogu IV. ovoj Uredbi dodaju se u tablicu 3.2. u dijelu 3. Priloga VI. Uredbi (EZ) br. 1272/2008.
Članak 5.
Dobavljači ne trebaju ponovno označiti ili prepakirati tvari popisane u prilozima ovoj Uredbi odnosno tvari i smjese koje ih sadržavaju, a koje su već stavili na tržište u skladu s Uredbom (EZ) br. 1727/2008 prije stupanja na snagu ove Uredbe.
Članak 6.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 7. kolovoza 2013.

Labels: 12
7
3
20